**פרוטוקול ישיבת ועד 31.12.18**

**נוכחים: יאיר, אשר, דני, יניב ונורית**

**דיווחים**:

**נורית ואשר:**

נוער: עדכון מפגש הורים בנושא הנוער: נציגות תאגיד מעגלים, נציגי הוועד וההורים נפגשו במטרה לקדם הקמת קבוצת נוער. הקבוצה תיקרא "המעגל" ותיתן מענה חברתי לכלל בני הנוער במושב.

במושב טירת יהודה ישנם בגילאי ז'-יב' 149 בני נוער. כ 80% מכלל הנוער במושב לוקחים חלק בפעילות במסגרת בני עקיבא וקשורים אליה וכ 20% לא משויכים למסגרת, מרצונם.

החל מכיתה ז' גם ילדים שבעיקרון משתייכים לבני עקיבא, לא בהכרח מגיעים בקביעות לפעילות השבועית.

בסביבות גיל זה פעילות לא קבועה מובילה לנשירה. אותם ילדים מתווספים לילדים שאינם בפעילות ולמעשה אינם משתייכים לאף מסגרת ואינם מקבלים מענה חברתי ממוסד.

מאז ומתמיד, המושב מתוקף היותו מושב דתי המשתייך לזרם הציוני דתי , תנועת הנוער המתנהלת בו היא בני עקיבא. ועד המושב וההורים מעודדים את הפעילות בבנ"ע וחשוב שפעילות הנוער בה תשגשג ולא תפגע. יחד עם זאת, יש לתת מענה לכל בני הנוער שבגרו, מסיבה כלשהי נשרו או שמעולם לא השתלבו בה. לפיכך, בני עקיבא יהיה פעילות משנה בתוך המעגל וסוכם שהפעילות תהיה בשיתוף פעולה ותאום מלא עם הקומונרית.

הפעילות במעגל תרוכז ע"י רכז נוער, בתמיכה וסיוע של ועדת נוער ובנ"ע המורכבת מהורים.

**נורית:**

ועדת ספורט: הוחלט להקים ועדת ספורט שתפעל להגברת פעילות הספורט במושב. הוועדה תשתף פעולה עם ועדות תרבות, נוער, חוגים וותיקים.

מתנדבי הוועדה הם: רביד דור, אלי יעיש ושרון נגר

ועדות- כללי: החל משבוע הבא נציגי הוועד ישבו עם הוועדות השונות לישיבת התנעה. במפגש ייבחר יו"ר ותוצג תכנית שנתית או לכל הפחות יעדים שגיבשה כל ועדה. יתואם מועד למפגשים.

טבלה מרכזת לכל הוועדות מופיעה בסוף הפרוטוקול

**אשר**: בית כנסת טריפוליטאי: מבקש מימון להוצאות בית הכנסת הכרוכות בתפילות של כל אנשי המושב במנחה וערבית במשך השבוע.

החלטת ועד: יש לדון בנושא עם גבאי בית הכנסת המרכזי והתימני. הוועד לא יכול לשאת בהוצאות אלה.

**דני**: נתבקש ע"י שמעון סוסן לשמש נציג המושב במועצה הדתית ונענה לבקשתו.

**יאיר:**

ספריה: המועצה תשתתף במימון של ספרנית בחצי משרה ותספק פעילויות בספריה, כגון שעת סיפור וכד'

הועד שוקל את שיתוף הציבור/ משפחות מנויים במימון רכישת ספרים ומתחייב להקצות לכך תקציב נוסף.

ליקויי בניה באסם: יאיר בשיתוף המועצה סיכם על מינוי חברת בדיקה לבחינת ליקויים ותיקונים שיש לבצע.

מקווה: יאיר, אשר ושמעון נפגשו עם יו"ר המועצה הדתית וסוכם על חיבור המקווה יחד עם בית הרב לביוב המרכזי ותיקון ליקויי הבניה במקווה

מבנה קבע של בני עקיבא: יאיר דוחף ומקדם את הנושא בעדיפות ראשונה. אושר תקציב של 1.8 מ' ₪ לבניית המבנה, על פי סטנדרטים של מפעל הפיס שמשתתף במימון. לצורך הבניה האגודה צריכה להעביר את הקרקע למועצה, בטיפול רחל האדריכלית וז'נט מוועדת הבניה במועצה.

קופ"ח ומרפאה: נבדקת אפשרות מעבר של קופ"ח כללית למתן שרותים רפואיים באשכול שלנו הכולל את ברקת, גבעת כח ואותנו. תוקם מרפאת אשכול, יהיו בה 2 רופאים ואחות ויינתנו שרותים עד הבית לקשישים ולאנשים שמתקשים להגיע למרפאה בכוחות עצמם. המרפאה תהיה פתוחה ברציפות, כל יום ותיתן שרותי רפואה מלאים, בית מרקחת, טיפת חלב ורופאים מקצועיים. מתבצעת בדיקה שמיקומה של המרפאה יהיה בכניסה למושב, בשטח שמול משק פוקס, עד אז היא תהיה בברקת.

מעון: המועצה מקדמת במשרד הכלכלה הקמת קומפלקס מעון חדש הכולל 5 כיתות וממ"ד תואם, במימון מלא של משרד הכלכלה. ממתינים לאישור ממשרד הכלכלה, במידה ויאושר יבוצע בתוך כ 6 חודשים.

מנויי שער כניסה למושב: באחריות שמעון, גם מי שאינו תושב קבוע יוכל ע"פ שיקול דעתו של שמעון לקבל פתיחת השער תוך התחייבות לשמור על כללי המושב, תושב / אורח שחרג מכללי המושב יוסר מספרו מהמערכת לאלתר.

נוי ועצים: המועצה אישרה נטיעה של כ 60 עצים ברחבי המושב במסגרת "אמץ לך עץ", הנושא בטיפול עדה שניידר ושמעון חן , נצא לדרך בימים הקרובים, ייתכן אף במסגרת ט"ו בשבט.

**יאיר ויניב:**

ועדת הפיתוח העסקי מקדמת בניית פרגולה באסם ושיפור הגינון סביבו. עלות משוערת 250 אלף ₪.

תאורת רחוב חסכונית: הוחלט בשיתוף וועדת הפיתוח העסקי לעבור לתאורת רחוב חסכונית, בה עלות השימוש השוטף היא 20% מהעלות הנוכחית. הושג הסכם עם המועצה על המשך תשלום 100% מהסכום המועבר אלינו היום, למשך 10 שנים. הוצאות ההתקנה של גופי התאורה יפרסו ל 10 שנים, כך שייתרת הסכום תישאר בידי המושב.

קירוי מבני ציבור בפאנלים סולריים: ועדת פיתוח עסקי מקדמת את הרעיון, כערוץ מניב נוסף לקופת המושב.

**החלטות ועד:**

נוער: אישור ועדת נוער ובנ"ע, המייצגת את כל המגזרים.

המתנדבים לוועדה הינם: שרון נגר, יעל ברקוביץ, דלית גרשי, רחל חסן, גלית מובשוביץ ואביעד פלדמן.

הוועד מאשר לצאת בפרסום לגיוס רכז נוער

יינתן תקציב לפעילות הנוער

מימון הפעילות והרכז יידון בשיתוף עם תאגיד מעגלים בהקדם.

אסם: תעריף אירועים לאנשים מבחוץ יועלה ל 3,250 ₪ לאירוע לא כולל מע"מ.

התעריף לתושבי המושב נשאר ללא שינוי, לפי טבלת התעריפים שנקבעה בעבר. קיימת אצל שמעון וניתן לראותה במזכירות.

מקווה : הוחלט על רכישה של מכונת כביסה ומיבש ומצלמת דלת. המועצה הדתית התחייבה להחזיר את העלות.

קופ"ח : הוחלט כי הוועד יוציא סקר תושבים וע"פ התוצאות יתקבלו החלטות.

|  |  |
| --- | --- |
| **ועדות מושב טירת יהודה 2019** | |
| **ועדה** | **מתנדבים** |
| תרבות | מיכל דור, אופיר בן שלום, ליאת בן שבת, מיכל טוויטו, רותם צור |
| אירועי 70 למושב | גלית מובשוביץ, רותי גואטה, מיכל דור, נעה סומפולינסקי, שרית סולמי, יונה אדמוני, אבישי מדר, אירית קראוס |
| תרבות תורנית | דורון שמואלי יעקבי צפריר, כרמלה מנצור |
| ביטחון | רון נווה, חנן שניידר, איציק נעימי, דורון שמואלי, שלומי מדר, אלעד ורד, אמיר פוקס, אשר שחר, שחל פלח. |
| צח"י | אייל דה פאו ומתנדבי צוות חרום |
| ותיקים | יוסי מדר, סיגי צרור, נורית מעטוף |
| פני המושב | יינון בן שלום, ברכי מידד, שחל פלח, דן ברש, צבי פלדמן, נטע פלח |
| חינוך | נטע פלדמן ורבקה ליכטנשטט |
| חוגים | לירון דור וורד מושקוביץ |
| נוער ובני עקיבא | אביעד פלדמן, גלית מובשוביץ, יעל ברקוביץ, רחל חסן, דלית גרשי, שרון נגר |
| ספורט | רביד דור, שרון נגר, אלי יעיש |
| פיתוח עסקי | יאיר הראל, איציק נעימי, שמעון סיבוני, יניב סולמי, אורי פלח |
| ניהול דיגיטלי | קרן כהן ובעז דורפצאון |
| ניהול דף פייסבוק | אסתר כהן |
| חסד: |  |
| גמ"ח | חנן שניידר, שחל פלח, יואב חמדי הלוי, אייל דה פאו |
| סיוע | אביגיל חבשוש, רונן ברקוביץ |
| ביקור וסיוע לחולים | ניסים ארזי, לאה פלח, רותי גואטה, אביגיל חבשוש, אסנת אשואל, מוטי אגסי, שמשון נייקרוג, דבורה סימינובסקי |
| סיוע ליולדות | הילה פלח, מוריה שכטר, נעמי קבון |
| סיוע לאבלים | ליאורה בן שלום, מיטל ביטון, בתיה קראוס, בתיה גואטה |